# Sang

La sang és una suspensió de cèl·lules en un medi aquós, impulsada pel cor a través dels vasos sanguinis, amb l'objectiu de distribuir oxigen i nutrients als diferents teixits així com eliminar-ne els residus, entre altres funcions.

## Citacions

* Cal basar-se en els mèrits, no en la sang.
    (en llatí) Virtute decet, non sanguine niti.
       Panegyricus de Quarto Consulatu Honorii Augusti. — Claudi Claudià
* Aquell home que havia xopat la faç de la terra amb la sang dels seus conciutadans, al final xopà la cúria amb la seva pròpia sang.
    (en llatí) Qui terrarum orbem ciuili sanguine inpleuerat, tandem ipse sanguine suo curiam inpleuit.
       Epitoma de Tito Livio (Gestes dels romans). Llibre II. Epígraf XIII. — Luci Anneu Florus
          Comentari crític sobre la vida i obra de Juli Cèsar
* El propòsit de la literatura és convertir la sang en tinta.
    (en anglès) The purpose of literature is to turn blood into ink.
       — Thomas Stearns Eliot
* La sang és la tinta amb la que qualsevol ha d'escriure.
    (en castellà) La sangre es la tinta con la que uno debe escribir.
       Entrevista a El País, 16 de juliol de 1995. — José Luis Sampedro
* Suaré sang per vèncer els invasors.
       — Věra Čáslavská
          El 1968 Čáslavská va donar suport al moviment democratitzador de Txecoslovàquia, anomenat Primavera de Praga. Després de la invasió soviètica, mostrà públicament el seu rebuig. Considerada com a gran estrella esportiva mundial, participa als Jocs Olímpics de Mèxic 1968, on declarà la seva intenció de guanyar a les gimnastes soviètiques. Una segona versió de la frase esmentada per la mateixa Čáslavská en una entrevista al portal Aktualne.cz el 2014 és: "Vam anar a Mèxic decidides a suar sang per vèncer als representants dels invasors" (We went to Mexico determined to sweat blood to defeat the invaders' representatives).

## Dites populars

* De la sang en diràs i no en podràs sentir dir.
* El negociant de sang, és negociant de fang.
* Estada de franc, estada de sang.
* La bona criança fa la sang bona.
* La sang, sense foc, bull.
* La sang no es torna aigua.
* La sang tira.
* La sang vol dir i no vol oir.
* La sang viva fa oblidar la morta.
* Més corre una gota de sang que un riu d'aigua.
* On no hi ha sang, no hi cal bena.
* Qui va contra la seva sang, va contra Déu.
* Sa sang de sa sogra i sa nora, la remenaren set anys i no es mesclà.
* Sang al nas, infant al braç.
* Sang de cristià, mai se'n va.

### Dites relacionades amb el menjar

* Allà on no hi ha sang, no s'hi fan botifarres.
* Sang i fetge és un menjar del ric poc aprofitat.

## Embarbussaments

* Tinc tanta sang / que a les cinc tinc son.

## Referències

* ↑ Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* ↑ Florus, Luci Anneu. Gestes dels romans. Barcelona: Fundació Bernat Metge, 1980-1981 (Fundació Bernat Metge ; 210, 214). ISBN 8472251705. $^{[Enllaçnoactiu]}$
* ↑ R. Meyers, Robin. With Ears to Hear: Preaching as Self-Persuasion. Wipf and Stock Publishers, 2007, p. 117. ISBN 9781556356308.
* ↑ García, Rocío. «José Luis Sampedro: "La sangre es la tinta con la que uno debe escribir"». El País. Madrid: Grupo Prisa, 16-07-1995. [Consulta: 11 abril 2013].
* ↑ Murphy, Adrian. «Věra Čáslavská: Czech gymnastics icon». Europeana, 30-08-2021. [Consulta: 8 febrer 2024].
* ↑ Lopatka, Jan; Hovet, Jason. «Czech gymnast Caslavska, Olympic great and anti-Soviet icon, dies at 74». Reuters, 31-08-2016. [Consulta: 8 febrer 2024].
* 1 2 3 4 5 6 7 8 9 10 11 12 13 14 15 16 Alcover, Antoni M.; Moll, Francesc de B. «sang». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
* ↑ Jordà Mulet, Juli. Paraules en xarxa. València: l'autor, 2014. ISBN 978-84617-0847-5.
* Cinc mil refranys catalans i frases fetes, populars. Millà, 1965 (Biblioteca popular catalana vell i nou ; 3). ISBN 84-7304-008-2.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.